BOSNA I HERCEGOVINA  

REPUBLIKA SRPSKA   

OSNOVNI SUD U BIJELJINI                                             

Broj:80 0 Ip 135097 22 Ip 2 

Bijeljina, 15.03.2023. godine

  OSNOVNI SUD U BIJELJINI, po sudiji Milici Perić, u izvršnom postupku tražioca izvršenja Uprava za indirektno oporezivanje BiH, RC Tuzla, ul.Mitra Trifunovića Uče 161, Tuzla protiv izvršenika OTPAD d.o.o.Bijeljina, ul.Raje Banjičića br.161 Bijeljina, radi prinudne naplate novčanog potraživanja, v.sp.123.339,77 KM, donio je dana 15.03.2023.godine sljedeći:

Z A K LJ U Č A K


ODREĐUJE SE prvo ročište za prodaju nepokretnosti izvršenika OTPAD d.o.o.Bijeljina   za dan 19.04.2023. godine, sa početkom u 11:30 časova, kancelarija broj 41, označenih kao:

· Kp.br.3915 ČARDAČINE u naravi ostalo neplodno zemljište površine 638 m2  i

· Kp.br.3915 ČARDAČINE u naravi  njiva 3.klase površine 13338 m2, upisane u List nepokretnosti broj 2761 k.o.Janja 1 u kome je OTPAD d.o.o.Bijeljina upisana sa pravom svojine sa 1/1.

     Vrijednost nepokretnosti koje su predmet prodaje, prema nalazu vještaka poljoprivredne struke Perić Jovice od 31.10.2022.godine iznosi  15.808,00 KM.


Nepokretnosti se ne mogu prodati na prvom ročištu ispod 1/2 utvrđene vrijednosti.


Ako se nepokretnosti ne prodaju na prvom ročištu sud će zakazati drugo ročište u roku od 30 dana i u slučaju da tri ponuđača sa najvećom ponudom na prvom ročištu nisu uplatila prodajnu cijenu.


Poreze i takse u vezi sa prodajom snosi kupac.


Na javnoj prodaji mogu učestvovati sva fizička i pravna lica osim lica navedenih u članu 88. Zakona o izvršnom postupku, uz uslov da prije ročišta za prodaju na ime osiguranja polože 1/10 utvrđene vrijednosti nepokretnosti, ali isti ne može iznositi više od 10.000,00 KM. Prije početka ročišta, sudu treba priložiti uplatnicu kao dokaz da je osiguranje položeno.


Osiguranje se polaže na Račun posebnih namjena – Depozitni račun osnovnih sudova broj: 562 – 099 – 8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 1067001, sa naznakom broja predmeta. 


Od polaganja osiguranja oslobođeni su tražilac izvršenja i lica određena članom 86.stav 2.  Zakona o izvršnom postupku.


Kupac je dužan položiti cijenu u roku od 30 dana od dana objavljivanja Zaključka o prodaji nepokretnosti najpovoljnijem ponuđaču. Ako kupac u određenom roku ne položi cijenu, sud će rješenjem prodaju tom ponuđaču proglasiti nevažećom i odrediti da je nepokretnost prodata drugom po redu ponuđaču koji treba, u roku koji mu odredi sud, deponovati cijenu. Navedene odredbe primjenjivaće se prema trećem ponuđaču u slučaju da drugi ponuđač ne deponuje u određenom roku prodajnu cijenu.


U slučaju da sva tri ponuđača sa najvišim ponudama ne ispune svoje obaveze sud može oglasiti da ročište nije uspjelo i zakazati novu prodaju. Iz položenog osiguranja namiriće se troškovi nove prodaje.


Ponuđačima čija ponuda nije prihvaćena, vratiće se osiguranje odmah nakon zaključenja javne prodaje.

Sud će obustaviti izvršenje ako se nepokretnost ne može prodati ni na drugom ročištu. 
Obustava izvršenja ne sprečava pokretanje novog izvršnog postupka radi naplate istog potraživanja.


Zaključak o prodaji stranka može o svom trošku objaviti u sredstvima javnog informisanja, odnosno da o zaključku obavijesti lica koja se bave u posredovanju prodaje nepokretnosti. 


Zaključak se dostavlja strankama, Ministarstvu finansija Poreska uprava Područni centar Bijeljina i na oglasnu tablu suda.

Pouka o pravnom lijeku:                                                                                  Sudija

Protiv ovog Zaključka nije dozvoljen pravni lijek.                                   Ljilja Rajković

